તુલસીશ્‍યામમાં જન્‍માષ્‍ટમી ઉત્‍સવનો ભારે થનગનાટ જોવા મળી રહૃાો છે અને અત્‍યારથી જ ભાવિકોનો અવિરત પ્રવાહ વહી રહૃાો છે. ગીર સોમનાથ જિલ્‍લામાં ગીરના જંગલમાં આવેલ આ તીર્થધામ ભગવાન સુંદર શ્‍યામનું સ્‍વયંભુ સ્‍થાન છે. આથી આ તીર્થ સ્‍થાનનું ધાર્મિક દ્રષ્‍ટિએ ગોકુલ મથુરાજેટલું જ ભાવિકોને મન મહત્‍વ રહેલું છે. શ્‍યામ ભકતોમાં જન્‍માષ્‍ટમી ઉત્‍સવ ઉજવવાનો હરખ ચરમસીમાએ છે અને શ્‍યામ પરિવાર ઘ્‍વારા તૈયારીઓ હાથ ધરાઈ છે. અહિં સાતમ-આઠમના પર્વોમાં સરેરાશ એકથી સવા લાખ દર્શનાર્થીઓની આવન-જાવન રહેશે. ગાંડી ગીરમાં આહલાદક વાતાવરણ વચ્‍ચે પ્રકૃતિ અને પરમેશ્‍વરનો અહિ સંયોગ માણવા મળે છે. આ તીર્થધામ ગરમ પાણીના પવિત્ર કુંડ માટે પણ જાણીતું છે. યાત્રા પ્રવાસ માટે અહી લોકોનો અવિરત પ્રવાહ શ્રાવણ માસની શરૂઆતથી જ વહી રહૃાો છે. સાતમ-આઠમના દિવસોમાં અહી માનવમેળો જામશે. તુલસીશ્‍યામ મંદિર ટ્રસ્‍ટ ઘ્‍વારા યાત્રીઓની સેવા-સુવિધા માટે તૈયારીઓ ચાલી રહી છે. તુલસીશ્‍યામ મંદિર ટ્રસ્‍ટના ટ્રસ્‍ટી પ્રતાપભાઈ વરૂ (પૂર્વ ધારાસભ્‍ય)એ જણાવ્‍યું હતું કે, ભગવાન શ્‍યામ સુંદરના જન્‍મના વધામણાની તુલસીશ્‍યામમાં વિશિષ્‍ટ પરંપરા રહેલી છે. વિશાળ શ્‍યામ પરિવાર અને ભકતજનો પ્રતિવર્ષ ભગવાન શ્‍યામના જન્‍મોતસવમાં સામેલ થાય છે. તમામ ભાવિકો માટે પ્રસાદ ભોજનની વ્‍યવસ્‍થા કરવામાં આવી રહી છે. આ પ્રસંગે ટ્રસ્‍ટગણ પણ ખાસ ઉપસ્‍થિત રહી યાત્રિકોની સેવા-સુવિધા અને વ્‍યવસ્‍થાના સુચારૂ આયોજનનો ખ્‍યાલ રાખે છે. જન્‍માષ્‍ટમીના પર્વે સવારથી ધાર્મિક કાર્યક્રમો શરૂ થશે અને રાત્રે 1રના ટકોરે કૃષ્‍ણ જન્‍મોત્‍સવ ઉજવાશે. ભાવિક ભકતજનોને જન્‍માષ્‍ટમીઉત્‍સવમાં સામેલ થવા તુલસીશ્‍યામ મંદિર ટ્રસ્‍ટ ઘ્‍વારા નિમંત્રણ અપાયું છે.